
NSTITUTIS ornatiſſimæ hujus Academiæ, 
qua decet diffidentia, obtemperaturus, qua 


poſtulant, ut quicunque honores Apollineos 


ambiunt, aliquod progreſſus ſpecimen ederent, 
ſtatuiĩ pauca de phthiſi diſceptare. Concede- 
tur hunc morbum inter triſtiſſimos, quibus plec- 


titur gens humana, facile enumerari; optimo 


igitur jure ſummam medicorum attentionem 


ſibi vindicare. | 

Hunc morbum accuratiſſimè definivit Cur- 
LENUS : © Corporis emaciatio et debilitas cum 


* tuſh, febre hectica, et plerumque expecto- 


&© ratione purulenta,” 


> . 


Diviſionem phthiſeos in incipientem et con- 
firmatam, quam aſſumſit idem cel. vir, utpote 
ſimpliciſſimam, in hac diſſertatiuncula ſequi- 


Mur. 


HISTORIA MORI. 


NuLLAa ætas ab hoc morbo omnino immu— 
nis exiſtit; frequentius autem multo homines 
aggreditur inter decimum ſextum et trigeſi- 
mum quintum ætatis annum: At neque im- 
puberes neque ſenes inſultus ejus evadunt; 
et infantes, vix vitales auras carpentes, phthiſi 
corre pti corruerunt ; et quoque feminæ que 
pueros enixæ ſunt, menſtruis ceſſantibus, ali- 
quando hoc morbo corripiuntur, nullis phthi- 


ſeos 


—— 

ſeos indiciis ante hoc tempus obſervatis; ſed 
exceptiones paucz regulam generalem haud 


infirmant. 


Obrepit plerumque phthifis tempore bru- 


mali, et ſtipatur tuſſiculà crebra, ſiccà, nocte 
et auroram verſus præcipue moleſtà, dolores 
pectoris et lateris ſæpe movente; eodem tem- 
pore ſæpe levis febricula adeſt; reſpiratio evadit 
dithcilis, et exercitatione etiam leviſſima accele- 
ratur; corpus macreſcit, et æger impar ſuis offi- 
ciis obeundis languore opprimitur; ad præcor- 
dia ponderis et oppreſſionis ſenſus percipitur ; a 
paſtu calor febrilis augetur, et haud raro exci- 
tatur vomitus, dum facies colore rubicundo 


ſuffunditur ; vole manuum et pedum plantæ 


calore urente ſzpe affciuntur. 


Aliquando morbus ita lente procedit, ut 
hec ſymptomata per menſes, etiam per annos 
integros, in ſtatu ſupra memorato perdura- 


verint. Interea nil queritur æger, niſi quod 
A 2 omnibus 

omnibus quæ a frigore proveniunt malis 
facilius objiciatur; hæc tuſſim augeant, le- 
vemque catarrhum excitent, remediis uſitatis 
facile ſopiendum; exinde nil mali augurans 


ægrotus. 


Initio mali arteriæ ſæpe ſatis naturaliter mi- 
cant; ſed, morbo progrediente, frequentiores, 
duriores, et aliquando pleniores evadunt. Lin- 
gua eſt alba, et ad partem poſteriorem flave- 
dine tincta. Ab initio cibi appetentia haud 
multum proſternitur, et aliquando admodum 
acris eſt; hoc ſymptoma, ab alus ſæpe præter- 


miſſum, a venerando medicinæ patre notatur. 


Alvus plerumque aſtricta eſt, præſertim cum 
ſudores matutini ſeſe oſtenderunt, urina colo- 
ratior eſt, et ſedimentum lateritium copioſe 
deponit. Sitis exigua, et os fere humidum 
eſt; morbo progrediente, lingua fit nitida; 
verſus finem vero, lingua et fauces teneriores 

rubræ 

rubræ et quaſi inflammatæ deveniunt, et aphthis - 


ſæpe obteguntur. 


Omnia hec ſymptomata, zftate placida et 
æquabili, multum levantur, nonnunquam om- 
nino evaneſcunt, hieme appropinquante auctis 
viribus reditura, et tandem, duobus tribuſve 
elapſis annis, exeunte vere, vel ineunte æſtate 


mortem afferunt; hinc ſub forma catarrhi latet 


infidioſus hoſtis, medico opus efle nunquam mo- 


nens, donec inſuperabilis evaſerit. 


Procedente morbo, tuſſis fit durior et magis 
violenta, raro ſomnus placida reficit membra, 


punctiones thoracis et laterum magis ſævi unt. 


Adhuc expectoratio fuerit parca, ſed nune 
copioſa, viſcida, opaca, et puriformis evadit, 
colore ſubflavida vel viridis, et ſæpe odorem 
| fætidum exhalat. Ad hoc tempus, et aliquan- 


do maturius, in feminis hoc morbo implicatis 


ceflant catamenia; hinc omnia ſua deducunt 
mala ; 

mala; ſed vera cauſa clinicum expertum haud 


latet. 


Nunc febris fit magis fixa, et remiſſtonibus 
magis notabilibus comitatur ; acceſſiones meri- 
dianz creſcunt uſque ad veſperem, et donec 
erumpat ſudor matutinus, perſtant; quo tem- 
pore aliquid levaminis accipit æger. Ali- 
quando, materia excreata minus tenaci eva- 


dente, tuſſis multum remittit, pulmones minus 


quatiuntur, dolores pectoris et laterum mul- 


tum mitigantur ; et ægrotus ſpem ſanitatis re- 
cuperandz paſcit inanem, quæ eum nunquam 


fere ad ultimum deſtituit, 


Nunc hectica exquiſite formatur, et remiſ- 
ſiones et exacerbationes regulariter mutuo ſeſe 
excipiunt, ægro materiam purulentam libere 
expuente, tunc phthiſis confirmata dicitur. 
Morbo ad finem infauſtum urgente, ſupervenit 
diarrhœma colliquens, ſudoribus matutinis alter- 
nans. Dum exacerbatur hectica, macula flo- 


rida 

rida et circumſcripta ſuper utramque genam 
depingitur. Labia et carunculæ lacry males 
præter naturam rubent. Oculi fiunt lan- 
guidi et in orbitas ſubſidunt; rubra adnatæ 
vaſa evaneſcunt; nares graciles fiunt et a- 
cuuntur; tempora deprimuntur; vocem clan- 
goſam interrumpunt dyſpnœa et fingultus, 
Omne corpus extrema macie conſumitur ; 
extremitates inferiores tumeſcunt ; ungues in. 
curvantur ; capilli decidunt ; tandem deli- 


rium accedens mortem jam amicam porrigere 


manum, denunciat. 


DIAGNOSIS. 


Maxi ſane eſt momenti, ut phthiſis inci- 
biens a catarrho probe dignoſceretur; et hoc 


ſuis difficultatibus non carere, ſagaciſſimi etiam 


medici teſtantur. 


8 
< "2. _ , 


Tuſſis quæ phthiſim incipientem comita- 
tur, 

tur; per multos meniſes, ſæpe levis, ſicca, et ti- 
tilloſa manet; per intervalla ſubit; modo 
lenis eſt, modo gravior; hora ſommni et mane 
exacerbatur, et levi dyſpnœa ſtipatur. Circa 
pectus oppreſſio ſentitur; et plefumque decu- 
bitus in unum quam in alterum latus difficilior 
eſt ; vomitus quoque haud raro paſtum ſubſe- 
quitur, et corporis vigor magis quam in catar- 


rho minuitur. 


E contrario autem, tuſſis catarrhum comi- 
tans, conſtantior et ſæpe acrior eſt, et expec- 


toratio etiam a principio morbi plerumque li- 


bera eſt, adeſt ſæpe Coryza; neque urget dyſ- 


pnœa, neque vomitus; non deficiunt vires : 


hæc ſymptomata, quoque, uſitatis adhibitis 


remediis, facile removeri poſſunt. 


Phthiſis confirmata, febre hectica et expec- 


toratione purulenta ſtipata, nullo alio morbo 


confundi periclitatur. 


Diu 

Diu incubuerunt auctores medici, et varia 
protulerunt experimenta, ut mucum inter et 
pus diſcernerent, ſed haud felici eventu. Hip- 
pocrates affirmat ſputum pus conſiderari de- | | 
bere, fi, aquæ marinæ affuſum, imum peteret, 
ſin minus ſupra ſeſe teneret, mucum ; at plane 
conſtat pus aëri admiſtum facile innatare, Nec 
magis fidendum eſt alteri, quod propoſuit, diſ- 
crimini, nimirum odori fœtido quem emittit 
pus igni injectum ; quia- bene notum eſt hoc _ 


quoque a muco fieri, 


Ex experimentis, que inſtituit ingenioſus 
Carolus Darwin, deducit, pus et mucum 1n a- 
cido ſulphurico diflolvi ; at poſterior ſolvitur 
facilius, et, tali muci ſolutioni aqua ad- 
jecta, mucus ſeparatur, et obſervatur vel ſu- 
perficie innatans, vel diſcerptus in flocculos 


in liquore ſuſpenditur. Sin autem ſolutioni 


puris aquam adjicias, pus vel fundum petit, 
vel ita per liquorem diffunditur, ut omnino 
turbidus appareat. Idem perhibet, ſi aqua ſo- 


B lutioni 

lutioni puris in alkali cauſtico adjiciatur, pus 
præcipitari; mucum vero ſic ſolutum, aqua ad- 


dita, nullam mutationem ſubire. 


Dr Brugmans, in libro quem de Puogenia 
edidit anno 1785, obſervavit mucum, in tepi- 
dario poſitum, nunquam aceſcere, et lentiſſime 
in fermentationem putridam rapi: pus vero ſu- 
bito aceſcit et paulo poſt putreſcit. De his et 


aliis hujuſmodi experimentis multum ambigitur, 


et fatendum eſt et dolendum ea parum ad hanc 


litem dirimendam valuiſſe. Obſervationibus 
quoque conſtat, pus ſæpe ſine ulla ulceratione 


ex membranis mucoſis ſecerni &. 
t 


2 - 


CAUSA PR ADISPONENTES. 


JuvxNxs circa pubertatem + molliori et 


delicatiori 


* Vide Hewſon de Lymphat. 
+ Vide Aphor. Hippocr. 

delicatiori corporis compage præditi, ſubito _ 
ereſcentes, proceri et macilenti, quibus lon- 
gum collum, arctum pectus, humeri elati, vul- 
tus floridus, cutis mollis et albida, labium ſu- 
perius tumens, bi facillime phthiſi patent, 
præſertim ſi a parentibus, qui phthiſi vel ſcro- 
phula laboraverunt, orti fuerint; vel ipfi tu- 
mores ſcrophuloſos paſſi, ſi catarrho proni ſint, 
ſiquando frigori quam minimo objecti fuerint; 
aliquando etiam, ſine ulla cauſa evidente, tuſſi 


titilloſa moleſta ſolicitantur. 


Fœminæ magis huic morbo quam viri obnoxii 
ſunt. Hoc forſan e ſtructura corporum eorum 
delicata colligi poteſt; conferunt quoque arctæ 
ligaturæ quibuſcum mediam corporis partem 
inveſtiunt: Very ſtraight lacing and ſtraining 
for a fine ſhape hath made many a fine girl 
e ſpit blood, and ruined the lungs.” Haud 
mirum eſt puellas ſeſe hoc modo deformantes 
ſæpe hæmoptyſi corripi, impedita nimirum re- 
B 2 ſpiratione, 


* Huxt, on Pleuriſy, p. 234. 

ſpiratione, et ſanguine in pulmonibus nimis 


congeſto. 


Scriptores medici ſæpe animadvertunt, arc- 
tiſſimum intercedere nexum phthiſin inter et 
ſcrophulam; et quidam non dubitarunt affir- 
mare, hos morbos ſitu ſolum differre. Sed non 


facile erit explicatu, cur hi morbi diverſis vitæ 


ſtadiis homines adoriantur. 


CAUSAÆE EXCITANTES. 


VaRIXE cauſæ phthiſeos excitantes enu- 
merari ſolent, nimirum exercitatio nimia, 
cibi et potus ingurgitatio, pathemata infrenata, 
vita ſedentaria, affectiones animum contriſtan- 
tes, e vacuationes ſolitæ ſubito repreſſœ, frigoris, 
præcipue cum humiditate juncti, applicatio. 
Sed non conſtat, has cauſas morbum excitare 
yalere, niſi adſit labes hereditaria. 


Exanthemata 

Exanthemata, hemopty fis, pneumonia, ! 


tarrhus, aſthma, et tubercula, inter cauſas ex- 
citantes a CULLENo numerantur. De his re- 


ſtat ut pauca ordine dicantur. 


Medicorum experientia jam comprobatum 
eſt, phthiſin variolæ, morbillis, et febre ſcarla- 
tine ſæpe ſuccedere, ſed an hoc fiat materia 
acri abſorpta, et quomodo agat hæc materia, 
non bene adhuc intelligitur. Opinatur Dr 
Swediaur phthiſin acrimonia ſyphilitica ali- 


quando gigni; ſed fundamento parum firmo 


nititur hæc opinio. 


Pneumonia, reſolutione haud finita, in ſup- 
purationem plerumque abeat, unde naſcuntur 


ulcera, quæ tamen ſanationem admittunt. 


Catarrhus phthiſin excitare ſæpe videtur; 
ſed hoc in pleriſque caſibus valde ambiguum, 


quia phthiſeos incipientis tuſſis pro catarrho 


haud raro habetur. 
Haud 


P 


rs 

Haud in dubium vocatur, quin aſthma acceſ- 
ſionem phthiſeos maturet, tubercula in inflam- 
mationem et ſuppurationem rapiendo, valido, 
quo concutit pulmones, motu. Simili ratione 


tuſſis con vulſiva morbum feſtinat. 


Inter phthiſeos cauſas tubercula præcipuæ 
jure habentur; ut ſectiones cadaverum clare 
monſtrarunt. Multum magnitudine variant; 


aliquando ſemen ſinapi haud ſuperant ; alias, 


fabam majorem adæquare reperiuntur, et 


acervatim plerumque congeruntur. Seca, 
albida, læ via, et cartilaginoſa apparent. Tu— 
bercula ulterius augmentata nomine vomi- 
carum gaudent : he quoque variant ex ſemi- 
pollice ad tres quatuorve pollices latitudine, 
et forma ovali præditæ ſunt; materies in 11s 
contenta, nunc albida, nunc flava, vel ſubviri- 
dis, et aliquando fœtida eſt; natura multum 
referunt tumores qui in {crophuloſis occur- 
runt, eodem tempore anni moleſti ſunt, in ul- 


cera mali moris æque pron! ; zſtate levantur 
et 

et aliquando evaneſcunt, hieme iterum recur- 


runt; fimilitudo ſane adeo manifeſta eſt, ut 


nihil magis. 


Alus cauſe excitantis mentionem fecere 
Morgagni et Ramazzini, iis maxime infeſtz, 
(ut lanarus et aliis artificibus), qui pulveri ob- 
jecti ſint; pulvere enim in pulmones accep- 
to, hi irritantur et inflammantur. Hæc au- 
tem cauſa raro, in hac regione ſaltem, obſervata 
eſt, etſi, ut auctores ſupra relati teſtantur, in 
regionibus magis auſtralibus frequentius cauſa 


phthiſeos exiſtit. 


CAUSA PROXIMA. 


Hic varias de cauſa phthiſeos proxima opi- 
niones enumeraſle, ſuper vacuum omnino duxi- 
mus. Sat fuerit obſervaſſe, ulcera pulmonum 


fontem præbere unde omnia profluunt mala, 


Hanc opinionem obſervationibus tam firmis 
ſtabilitam 

ſtabilitam haud infirmant pauca exempla a 


Willis et De Haen recenſita, ubi ulcera de- 


fuiſſe creditum eſt. 


RATIO SYMPTLOMATUM. 


QuoNIan tam multa, ad leges economic ani- 
mals pertinentia, alta caligine adhuc involvan- 
tur; haud mirum erit, omnia figna, que in 
hoc morbo occurrunt, plenam enodationem 


nequaquam admittere. 


haud dubie tuberculis teneram bronchiorum 
membranam irritantibus tribuenda eſt; mor- 
bo provecto, mucus ſolito abundantior quo- 
que ſecernitur, et pus in veſiculas aeriferas et 


bronchia effunditur; unde moleſta irritatio 


ſemper adeſt. 


Dyſpnca et Oppreſſio.— Hæ haud inepte re- 
legentur 


Tuffis in primo morbi ſtadio leſe manifeſtans, 

legentur tuberculis bronchia et veſiculas aë- 
reas prementibus, libero aeris introitui obſtan- 
tibus. Impediunt etiam quo minus ſanguis 
per pulmones facile viam legaret, unde dyl- 
pnœa, ſanguine majore impetu irruente, mul- 


tum augetur. 


Hectica. Plerique auctores credunt hanc 
ex ſuppuratione externa ſolum originem du- 
cere, et materiei reſorptæ referendam eſſe: 
bene autem innotuit, hecticam aliquando mor- 


bos comitari, ubi nulla ſuppurationis ſuſpicio 


exiſte bat. 


Crurum intumeſcentia. Hæc a majore quan- 
titate fluidioris ſanguinis partis in telam cellu- 
loſam effuſæ, pendet; quo enim lentius et lan- 
guidius ſanguis per corpus movetur, eo major 
renixus tranſitui ſanguinis ex arteriis in venas. 


Hine plus juſto exhalatio augetur, 


C PROG- 

PROGNOSIS. 


Pnrursis etiam a principio periculi expers 
nunquam exiſtimanda, et prognoſis plerumque 
infa uſta eſt. Semper, quo diutius perſtiterit, eo 
difficilius ſanatur. In primo morbi ſtadio, ſi 
vires non ſint multum imminutæ, reſpiratio fa- 
eilis, tuſſis levis, vox clara, calor naturalis, ſunt, 
ſi inflammationis pulmonum abſint indicia, et 
nulla labis hæreditariæ ſuſpicio ; remedus rite 
adhibitis, fauſtam morbi terminationem au- 


gurar liceat. 


E contrario, autem, fi vires multum fint 
fractæ, corpus macie confectum, tuſſis fre- 
quens et moleſta, materies exſcreata copioſa, 
fœtida, puriformis; reſpiratio difficilis; ſi ac- 
ceſſeriut ſudores matutini diarrhoea liquente 
alternantes; et tumores œdematoſi artus infe- 


riores occupaverint, de ægro actum eſt. 
Dr 


N 

DrCuLLEN affirmat, acceſſionem maniæ omnia 
ſymptomata interdum ſummoviſſe, et aliquan- 
do morbum penitus ſanaſſe; ſed, decedente 
mania, phthiſis recurrit et infauſte terminavit: 
Præterea obſervat, dum uterum gerunt mulieres 
phthiſi laborantes, ſymptomata ſæpe miteſcere, 


majore vi poſt partum reditura. 


RATIO MEDENDLI. 


AucToREs medici, cum antiqui tum recentio» 
res qui de phthiſi pulmonali ſcripſerunt, om 


nes in hoc conſentiunt, phthifi, etiam inci- 


pienti, difficillimè ſuccurri, provectam om- 
nino inſanabilem eſſe. Sed exempla quæ- 
dam morbi etiam ultimo ſtadio, ubi de #- 
gro jam actum eſſe omnibus perſuaſum erat, 


feliciſſimè debell:ti, nos monent ne ſolum 


ſtudioſi ſimus viam letho faciliorem red- 
ks dendi, obliti ſpem vitæ jam ſupereſſe, fi mor- 


bum fortiter oppugnare noſmet accingamus. 


Quod ad conſilia medendi attinet ; licet im- 


G2 primis 

primis obſervare, cauſas excitantes eſſe remo- 
vendas; ſed de his verba facere nos a ſcopo 


deflecteret. 


Conſilium cauſæ proximæ, nempe, ulcera- 


tionibus pulmonum occurrendi, inſtituere, pa- 


rum conveniret; quippe haud nobis ſuppetunt 
medicamenta huic fini accommodata; neque 
recta aliquid partibus applicandi ulceratis 
nobis facultas eſt; et omnibus patet, quam 


difficile ulcera ſcrofuloſa, etiam externe ſita, 


remedus parent. a 


Cum ita res ſe habeat, ſequentia conſilia, ut- 


pote aptiora, attentionem magis vindicant. 


Imo, Quo minus tubercula in inflammatio- 


nem rapiantur, prohibere. 


2do, Avertere curſum ſanguinis a pulmoni- 


bus, exhalationem cuticularem augendo. 


Ztio, Symptomata maxime urgentia miti- 


gando. 


Primo 

\ 


Primo conſilio accommodatur ſanguinis 
detractio. Morbo adoriente, cum tuſſis cre- 
bra, ſicca, moleſte urget, et dolor thora- 
cis acutus, fixus, ſub inſpiratione auctus 
adeſt; ſi reſpiratio haud commode proce- 
dat, facies rubore ſuffuſa, et corpus calidum 
eſt, in hoc ſtatu ſanguinis miſſionem debitis 
intervallis repetitam, prout ſymptomata poſtu- 
lant, multum commendarunt auctores pluri- 


mi haud parvi nominis, neque immerito. At 


F —— Hae LOS: — 


ſexus, vires ægri, atque conſuetudo ſanguinis 


multum enim abeſt, ut ad hoc ſignum reſpi- 


mittendi, prius bene ſunt perpendenda quam 
ad hoc remedium confugere liceat: exinde : 
enim conſilia de ejus uſu ſunt repetenda ; i 
non, vero, prorſus fidendum illuſtr. Boerhaavio, 
qui ait: Venæſectio larga tertio quoque f 
die ad quartam vicem ſit repetenda, vel do- ; 
nec cruſta inflammatoria integre diſparuerit ;” | 


- ths” »* —— 


ciamus ; nam ſæpe accidit, graviſſima inflam- 


matione urgente, ut nulla cruſta appareat ; et 


rebus ita minutis afficitur, ut etiam forma 
vaſis 

vaſis, in quod recipitur, ſanguis hujus cruſte 


formationi nunc faveat, nunc obſtet. 


— 


— 


Si autem æger materiam purulentam libere 
exſpuat, et hectica cum remiſſionibus et ſudo- 
ribus matutinis infeſtet, ſi macreſcit corpus, et 
vires multum defecerint; hoc remedium pa- 
rum conveniret, etſi enim ſymptomata pro 
tempore mitiget; tamen vires jam labefactas 


rapide conſumendo exitum fatalem feſtinat. 


Regimen antiphlog. Initio morbi, regimen 
antiphlogiſticum ſedulo obſervandum, frigore 
excepto, cui ſemet objicere ægrum quam 
maxime caveat oportet. Calor nimius cura 
haud minore evitandus ; quia diathefin phlo- 
giſticam auget, et hæmoptyſis cauſa excitans 


ſæpe evadit. 


Omnia quæ animum deprimunt arcenda, et 
que grate recreant nvitznde ſunt. Exerci- 
tatio violenta, et quicquid actionem muſcu- 


lorum 

lorum nimis intendit, præcipue omnia quæ 


reſpirationem accelerant, nempe lectio, conten- 


tio vocis, cantus, &c. ſunt prohibenda. 


Nulla ſane hujus regiminis pars magis atten- 
tionem medicorum vindicat, quam ea que 
ad diætam ſpectat, et parum proficit alia 
obſervaſſe, fi hæc neglecta fuerit. Neque 
nimis nutriens neque nimis parca eſſe de- 
bet; medium tenent locum lac et farinacea, 
quæ ex omni ævo medicis multum laudata 


fuerunt. 


Lac fluidum eſt, mite, blandum, phthiſicis 
accommodatiſhmum, utpote alimentum vege- 
tabilia inter et animalia prebens, ſed nulla 
phthiſeos debellandæ vi ſpecifica præditum eſt. 
Lac varii generis diverſi commendarunt aucto- 
res; nunc autem probe conſtat, lac aſininum pal- 
mam omnibus alus eripere, plus enim parte ſac- 


charina, minus coagulabili et oleoſa abundat; 


hinc 


* 

hinc factum eſt ut non tam facile in ventri- 


culo cogitur, neque ægrum multum onerat. 


* 


Quoniam lac ipſum facile cogitur, et ſæpe 


multum gravat ventriculum, ſerum lactis, et 


præſertim ſerum caprillum, frequentèr in qui- 
buſdam Angliæ partibus uſurpantur. Prava 
conſuetudo liquores ſpirituoſos cum lacte miſ- 
cendi nimis reprobari non poteſt. Lac ebu- 
tyratum, utpote refrigerans et aceſcens, ſæpe 
admodum gratum eſt, et haud ſine fructu mo- 


derate aſſumi poteſt. 


Dr Reid lac muliebre omnibus aliis præponit. 
Lac quoque roſis conditivis vel baccis conſer- 
vatis, ſi deficiant recentes, mixtum, haud male 
reſpondet. Præparatio e glacie conflata, An- 
glice ice. cream dicta, remedium eſt haud con- 
temnendum, preſertim ubi ad hæmopty ſin pro- 
clivitas adeſt. Oſtreis et omnibus teſtaceis, 
modo ventriculum non gravent, moderate uti 


licet. 
In 


* 

In ſtatu morbi provectiore, viribus multum 
labefactis, cibus e carne conflatus, parva quan- 
titate aſſumptus, debilitati occurrendo, ſæpe 
multum mitigat ſymptomata. Sin autem, dum 
æger hac diæta aceſcente utitur, ulla acoris in- 
dicia ſuperveniunt, magneſia vel creta, prout 
ſymptomata variant, aliquid levaminis affe- 


runt. 


Fructus maturi quoque liberè concedantur; 
ad febrem minuendam conferunt, et alvum 
morbi initio plerumque aſtrictam leniter ſol- 
vunt. Hoc conſilio quoque ſales neutri parvis 
doſibus concedi poſſunt; vel, quod forſan me- 
lius reſponderit, alvus pro re nata clyſmatibus 


ducenda eſt. 


Potus ex aqua ſuper panem toſtum infuſa, e 
lacte aqua diluto, ſero, aqua hordeacea, 
vel e cereviſia tenui, ægro bene conveniunt. 
Fructuum maturorum ſucci aqua diluti, ſitim 
optime ſedant, et nihil incommodi in ſe ha- 


bent. 
D I, Re- 

I. Refrigerantia, quibus annumerari poſſunt 
ſulphas potaſſæ, acida vegetabilia et foſ- 
filia. Succi fructuum acidi a CULLENo aliis 
anteponuntur. Ne autem fauces irritando 
tuſſim excitent, quovis vehiculo mucilaginoſo 
obtundi debent. Poſtquam autem diu dura- 
verit morbus, hæc remedia caute ſunt uſurpan- 


da, et tunc malis, quæ a debilitate oriuntur, oc- 


currendum eſt. 


IL Nunc ad conſilium ſecundum perven- 
tum eſt. Inter omnia remedia, quæ ſangui- 
nem ſuperficiem verſus divertunt, nullum 
certe veſtimentis calidis ſimplicius, præſtantius 
et, conſenſu omnium, phthiſicis accomodatius 
exiſtit. Hinc induſium laneum induere ſem- 
per debet æger; et probe curet ne pedes 
frigori objiciantur. In hac enim regione mu- 
tabili, ubi cœlum nunc nubibus obductum 
nunc ſerenum, et frigus calorem ſæpe tam ſu- 
bito excipit, omni cura incumbendum eſt, ne 


aliquid male exinde oriatur. 


Uno 


| 

Uno ore conſentiunt medici lenem exerci- - 
tationem phthiſicis multum prodeſſe; ſed diſ- 
ſentiunt multum de genere exercitii huic 
morbo optime accomodato, Ambulatio ple- 
rumque ægrum nimis fatigat ; geſtatio igitur 


huic eſt anteferenda. 


Equitatio, navigatio, ſedis penſilis motio, 


unaquæque ſuos habet fautores. Equo vehi 


ita laudat Sydenhamus ſagaciſſimus, ut, in e- 
piſtola quam ad Dr Cole ſcripſit, non dubita- 
verit affirmare: Haud neque mercurius in lue 
„ venerea, neque cortex peruvianus in inter- 
* mittentibus efficactores extant, quam in 
* phthiſi curanda exercitium jam laudatum, 
modo zger curet ut linteamenta lecti probe 
« fuerint arefacta, atque etiam ut ſatis longa 


„ ;tinera emetiatur,” Sed dolendum eſt hanc 


affirmationem haud experientia comprobari. 


Navigationem laudibus cumularunt auctores 
et antiqui et nuperi graviſſimi nominis ; et 
D 2 ſane 

ſane jactatio maritima, plerumque lenis, con- 
ſtans, et equabilis, rite phthiſicis preſcribatur, 
et forſan aliis exercitii modis ante ponenda eſt, 
De beneficio, ex hoc remedio percipiendo, pa- 
rum inter medicos diſſentitur; de modo agen- 
di non adhuc forſan conſtat. Quidam volunt 
effectus bonos, quos præſtat, oriri ex particulis 
reſinoſis, balſamicis, vel ſalinis inhalatis, quæ 
in aere marino abundantia, et in pulmones re- 
cepta, ulceribus recta applicantur. Sed, fun- 
damento quam falſo nituntur hujuſmodi com- 


menta, omnibus perſpicuum eſt. 


Apparet ex exemplis a Dre Gilchriſt adduc- 
tis, qui de hoc remedio elaborate tractavit, 
omnes fere ægros, qui hoc remedium experiri 
adduct fuerant, nauſea et vomitu tentatos 
fuiſſe, quibus nihil fortius ſanguinem ad ſuper- 
ficiem corporis determinat. Lenis quoque et 
conſtans navis motus ad hoc haud parum con- 


feret. 


Nuper 

Nuper Dr Car. Smith libellum edidit, in 


quo ſtrenuè contendit, nullam exercitationem 
meliores præſtare effectus, quam ea quæ ex 
ſede penſili oriatur, et triginta ægrorum, 
phthiſi laborantium, qui ope hujus remedii 
omnino convaluerunt, adduxit exempla. Hoc 
quoque fine ullo ſumptu fieri poteſt; res ſane 
magni moment! iis, qui arctè inopia premun- 


tur, 


Emetica in hoc morbo optimos ſepe præ- 
ſtant effectus. Dr Reid tantum ipecacuanhe 
omni mane ſumendum ſolitus eſt preſcribere, 
quantum vomitum bis vel ſemel excitaret ; 
et in hoc per totum morbi decurſum perſtat. 
Emeticis hoc modo adminiftratis, ventriculus 
non ſolum exinanitur, et bilis acris accumu- 
latio precavetur ; ſed pulmonibus vomitione 
compreſſis, quicquid muci, vel materiei puru- 
lente, in ramulis bronchiorum, veſiculis aeris, 
tuberculis, vel vomicis, continetur, expulſum 


fuerit. Hine quodammodo incommodis quæ 


a 

a tuſſi perpetua proveniunt, obſtatur ; et pul- 
mones conquieſcere permittuntur, donec mate- 


ries iterum accumulata irritationem renovet. 


Cum dolor fixus, pectoris tuſſiendo exaſpera- 
tus, jam memoratis evacuationibus non lenitur, 
experiri licet quid boni præſtent epiſpaſtica 
parti dolenti applicata, atque ſæpius iterata. 
Hæc ſetaceis ſunt anteferenda, quæ ſemper 
#gre feruntur, et zzrotantem debilem irritan- 
do plus moleſtiæ faceſſant, quam compenſaret e- 


vacuatio, quæ plerumque admodum parca eſt, 


Inter omnia remedia phthiſicis pizeſcribenda, 
certè primas tenet migratio in regiones cœlo 
temperatè calido æquabili præditas. Sed raro 
ad hoc ultimum decurritur, priuſquam mor- 
bus immedicabilis evaſerit; et æger omnibus 
aliis fruſtra tentatis, tandem amiciorem petere 
terram ſuadetur; et ſæpe, vana elatus ſpe, 
antequam optatam attigerit regionem, depe- 
Tit. 


III. 


— — 

III. Tertium conſilium paucis abſolvi poteſt. 
Tuſſis interdiu mucilaginoſis et demulcentibus 
ſopienda eſt, quales ſunt, Muc. Semin, Cy- 
don. G. Arab. Tragacanth. infuſ. Sem. Lini 
et ſimilia ſyrupo grato commiſta. Hæc fere 
miſturis oleaginoſis melius reſpondent, quæ 
ventriculum et inteſtina non modo gravant, 
ſed ſæpe diarrhœam colliquativam augent, et 


dyſpepſiam aliquando inducunt. 


Hora ſomni ad tuſſim leniendam hauſtus ſy- 
rupi papaverum, vel tinct. opit porrigendus 


eſt. 


Diarrhcea colliquens ſiſti poteſt elec. catech. 


gum kino. ext. hamatoxyl, &c. et præſertim 


opio. 


Ad ſudores matutinos cohibendos infuſ. ro- 
ſarum ad gratum acorem cum acido ſulphuri- 


co vel nitroſo miſtum, propinetur; tegumenta 
lecti 

lecti fint levia ; et cubiculum libere aere per- 


flandum exponatur, 


Ingenioſus et indefeflus Dr Beddoes omni 
laude dignus, in libro nuper edito, candide fa- 
tetur, gaſa arte parata parum ad votum re- 
ſpondiſſe; duo nova propoſuit remedia, digita- 
tem nimirum, et ut ægri aerem ſtabulorum ubi 
vaccæ detinentur, ſpirarent : ſed adhuc reſtat 


ut hæc uſu comprobentur. 

